ՀԻՄՆԱՎՈՐՈՒՄ
ՀԱՊԿ անդամ պետությունների տարածքներում հավաքական անվտանգության համակարգի ուժերի և միջոցների կազմավորումների ժամանակավոր կացության հետ կապված օրենսդրության և իրավական օգնության     հարցերով համաձայնագրի  կնքման նպատակահարմարության վերաբերյալ

ՀԱՊԿ հավաքական անվտանգության համակարգի ուժերի և միջոցների կազմավորումների կարգավիճակի մասին համաձայնագիրը, որի մաս է կազմում նաև Հայաստանի Հանրապետությունը, ստորագրվել և ուժի մեջ է մտել 2012թ. մայիսի 11-ին:

Ի կատարումն վերոհիշյալ համաձայնագրի 15-րդ հոդվածի պահանջների, մշակվել է ՀԱՊԿ անդամ պետությունների տարածքներում հավաքական անվտանգության համակարգի ուժերի և միջոցների կազմավորումների ժամանակավոր կացության հետ կապված օրենսդրության և իրավական օգնության հարցերով համաձայնագրի  (այսուհետ՝ Համաձայնագիր) նախագիծը, որով կարգավորվում են կազմավորումների կազմում ներգրավված անձնակազմի, գործուղված կամ հյուրընկալող Կողմերի կողմից կամ նրանց դեմ ուղղված իրավախախտումների կամ հանցագործությունների գործընթացը, պետությունների միջև իրավազորության հետ կապված հարցերը, իրավունքներն ու պարտականությունները, ինչպես նաև վերջիններիս իրավասու մարմինների իրավական բնույթի գործառույթները և հարաբերակցությունը:

Համաձայնագիրը հնարավորություն է ընձեռում գործուղված կամ հյուրընկալող Կողմերի իրավասության շրջանակներում, կատարված իրավախախտումների կամ հանցագործությունների լրիվ, օբյեկտիվ և բազմակողմանի ուսումնասիրության և բացահայտման համար, ինչպես նաև անհրաժեշտության դեպքում քննություն կատարելու նպատակով ձևավորել համատեղ օպերատիվ-հետախուզական և քննչական խմբեր:

Համաձայնագրով Կողմերից յուրաքանչյուրն իր ազգային օրենսդրությամբ սահմանված կարգով պարտավորություն է ստանձնում իրականացնել հետաքննություն կամ նախաքննություն, իր կազմավորումների կազմի մեջ մտնող այն անձանց նկատմամբ, որոնք կասկածվում կամ մեղադրվում են Կողմի կամ Կողմերի ֆիզիկական կամ իրավաբանական անձանց նկատմամբ կատարած հանցագործությունների մեջ: Նախատեսվում է նաև Կողմերի իրավասու մարմինների միջև իրավազորության փոխանցման/ընդունման հնարավորություն: Նման պարագայում հետագա վարույթն իրականացնող մարմինը ղեկավարվում է իր պետության օրենսդրությամբ: 

Փոխանցվող քրեական գործի նյութերի հետ միասին, բացի ձեռք բերված ապացույցները, փոխանցվում են նաև կալանքի տակ գտնվող անձիք՝ կասկածյալ, մեղադրյալ: Նախաքննության ընթացքում Կողմերից մեկի ազգային օրենսդրությամբ սահմանված կարգով ձեռք բերված ապացույցները փոխանցվելիս համարվում են իրավաչափ  այն Կողմի համար, ինչը չի հակասում տվյալ Կողմի պետության օրենքով սահմանված կարգով ապացույցի ձեռք բերման գործընթացին:

2

Վերոհիշյալ համաձայնագիրն ուժի մեջ կմնա 1992թ. մայիսի 15-ի Հավաքական անվտանգության մասին պայմանագրի գործողության ողջ ընթացքում:

Վերոգրյալի հիման վրա և հաշվի առնելով Հավաքական անվտանգության պայմանագրի կազմակերպության շրջանակներում Հայաստանի Հանրապետության ներգրավվածությունը, ինչպես նաև ՀԱՊԿ իրավապայմանագրային բազայի կատարելագործումը և արդյունավետ համագործակցության կարևորումը, Հայաստանի Հանրապետության պաշտպանության նախարարությունը նպատակահարմար է գտնում ստորագրել ՀԱՊԿ անդամ պետությունների տարածքներում հավաքական անվտանգության համակարգի ուժերի և միջոցների կազմավորումների ժամանակավոր կացության հետ կապված օրենսդրության և իրավական օգնության  հարցերով համաձայնագիրը:  

ՀՀ ՊԱՇՏՊԱՆՈՒԹՅԱՆ ՆԱԽԱՐԱՐ                                   

        Ա.ԿԱՐԱՊԵՏՅԱՆ

0044, ԵՐԵՎԱՆ, ԲԱԳՐԵՎԱՆԴԻ 5, ՀԵՌ.՝ (+374 10) 29 44 39, ՖԱՔՍ՝ (+374 10) 66 32 34

